**भारत सरकार**

**श्रम और रोजगार मंत्रालय**

**राज्य सभा**

**अतारांकित प्रश्न संख्या 2289**

**बुधवार, 25 अप्रैल, 2012/5वैशाख, 1934 (शक)**

**कर्मचारी राज्य बीमा ‎निगम द्वारा आयो‎जित स्वास्थ्य ‎शिविर**

**2289. श्री रघुनन्दन शर्मा**:

क्या **श्रम** **और रोजगार** मंत्री यह बताने की कृपा करेंगे कि:

(क) क्या कर्मचारी राज्य बीमा निगम (ईएसआईसी) ग्यारहवीं योजना के अंतर्गत विशेषकर अनुसूचित जाति/अनुसूचित जनजाति/अन्य पिछड़ा वर्ग बहुल क्षेत्रों जैसे ग्रामीण क्षेत्रों में स्वस्थ भारत के लिए स्वास्थ्य शिविरों का आयोजन कर रहा है;

(ख) यदि हां तो तत्संबंधी वर्ष-वार और राज्य-वार ब्यौरा क्या है;

(ग) उक्त अवधि के दौरान इस संबंध में कितनी धनराशि आवंटित की गई और कितनी व्यय की गई; और

(घ) इस संबंध में विदेशी संगठनों के साथ मिलकर तैयार की गई भावी कार्य-योजना क्या है?

**उत्तर**

**श्रम और रोजगार मंत्री**

**(श्री म‎ल्लिकार्जुन खरगे)**

(क): कर्मचारी राज्य बीमा ‎निगम (ईएसआईसी) बी‎मित व्य‎क्तियों और उनके आ‎श्रित प‎रिवार के सदस्यों के ‎लिए स्वास्थ्य जांच ‎शिविर आयो‎जित कर रहा है। कर्मचारी राज्य बीमा ‎निगम अस्पतालों और औषधालयों तथा उनके कार्य स्थलों स‎हित ऐसे क्षेत्रों पर ‎शिविरों का आयोजन कर रहा है जहॉं बी‎मित व्य‎क्तियों की संख्या बहुत अ‎धिक है। इसके अ‎तिरिक्त, कर्मचारी राज्य बीमा ‎निगम ने बी‎मित व्य‎क्तियों और उनके प‎रिवार के सदस्यों को उनके कार्यस्थलों तथा उनके आवास के ‎निकट संवर्धनात्मक और ‎निवारक स्वास्थ्य संबंधी देख-रेख सु‎विधाएं प्रदान करने के ‎लिए कर्मचारी राज्य बीमा के सभी अस्पतालों में आरोग्यकर वाहन का संचालन प्रारम्भ ‎‎किया है।

(ख) और (ग): केन्द्रीय सरकार द्वारा कर्मचारी राज्य बीमा ‎निगम को कोई योजनागत ‎निधि प्रदान नहीं की जाती है। स्वास्थ्य ‎‎शि‎विरों संबंधी व्यय को कर्मचारी राज्य बीमा ‎निगम अपनी स्वयं की ‎निधियों से करता है।

(घ): वर्तमान में, स्वास्थ्य ‎‎शिविरों का आयोजन करने के ‎लिए ‎किसी भी ‎विदेशी संगठन से कोई सहयोग नहीं ‎‎लिया जा रहा है।

\*\*\*\*